Alanya
Store norske leksikon,Geografi,Verdens geografi,Asia,Tyrkias geografi
Alanya er en by i Tyrkia, mellom Middelhavet og Taurusfjellene, 123 kilometer sørøst for Antalya. Byen med forsteder har 259 787 innbyggere (2011).
Næringsliv Den viktigste næringsvirksomhet er turismen. Både om sommeren og vinteren er det mange utenlandske turister i byen. I området rundt byen dyrkes det grønnsaker. Kultur og utdanning På en halvøy ligger Alanya borg, som er en middelalderborg fra 1200-tallet med 400 cisterner. Borgen omfatter også en moské. I byen er det et etnografisk museum i en bygning fra 1226. Utenfor byen er dryppesteinsgrotten Damlatas, som ble oppdaget i 1948. Alanya Alaaddin Keykubat universitet, som ble etablert i 2015, har åtte fakulteter og 8000 studenter. Norge i Alanya Det er et honorært norsk konsulat i Alanya. Les mer i Store norske leksikon Tyrkias geografi Økonomi og næringsliv i Tyrkia